Dag 16: Lesse oor opofferende gee - www.bybelkennis.co.za
by Coen Slabber · Published 16/12/2016 · Updated 23/11/2016
Wat doen ons vir vlugtelinge in ons land? So dikwels gee ons ‘n klein bedraggie en voel dat ons daarmee ons plig gedoen het. Gee is eers waarlik gee as ons van onsself gee. Philip Yancey, bekende skrywer, praat van ‘Ander na Hart” evangelisasie. Dit is hierdie soort opofferende liefde wat die gees van Advent beliggaam.
As ons kyk na die Evangelie volgens Matteus 2:1 – 14 leer ons van ‘n ander vlugteling wat in Betlehem gebore is en wat die hoogste offer – sy lewe- betaal het. Sy Naam was Jesus. Mag ons in hierdie Kersseisoen leer om opofferend te gee – om op so ‘n manier te gee dat dit lewe aan ons geloof gee. Is ons geloof ‘n werklikheid in hierdie lewe wat so ‘n dringende behoefte aan hoop het? Dank ons God genoeg vir die ongelooflike offer wat Jesus Christus vir ons gebring het? Mag ander deur my voorbeeld van gee Jesus Christus se liefde, genade en barmhartigheid hierdie Advent ervaar.
Niemand het groter liefde as dit nie: dat hy sy lewe vir sy vriende aflê (Johannes 15:13)